**Kristoffer «Doffen» Zachariassen** (født 27. januar 1994) er en norsk fotballspiller som spiller for den ungarske klubben Ferencváros.

Karriere
--------

### Skogsvåg

Som guttespiller hos Skogsvåg var han sammen med Øystein Øvretveit og Jakob Glesnes del av et lag som ble omtalt som et av Norges beste i sin årsklasse.

### Nest-Sotra

Etter et kort opphold i Sund Sportsklubb og Sotra gikk han til Nest-Sotra i Oddsen-ligaen, der klubben endte på fjerdeplass i 2012. De vant avdeling 3 i 2013, og spilte dermed i 1. divisjon fotball for menn 2014. De kom på 12.-plass i serien denne sesongen, og beholdte plassen i 1. divisjon. De endte på 14.-plass i 1. divisjon i 2015, og rykket ned til 2. divisjon. 

I 2. divisjon 2016 kom de på andreplass i avdeling 3. 

### Sarpsborg 08

I august 2016 signerte Zachariassen for Sarpsborg 08. Han scoret i sin første seriekamp for Sarpsborg den 2. april 2017, hjemme mot Sogndal. Sarpsborg fikk bronse i Eliteserien 2017 og tok sølv i Cupen 2017. I Eliteserien 2018 endte Sarpsborg på åttendeplass, og i Cupen 2018 ble de slått ut av Ham-Kam i tredje runde.

De endte på 12.-plass i Eliteserien 2019, og ble de slått ut i første runde i Cupen 2019, av Ham-Kam.

### Rosenborg

Den 4. desember 2019 skrev han under en fireårskontrakt med Rosenborg. 16. juni 2020 fikk han sin Eliteserie-debut for Rosenborg mot Kristiansund.

Den 5. juli 2020 scoret han sitt første Eliteserie-mål for Rosenborg mot Stabæk. Rosenborg kom på fjerdeplass i Eliteserien 2020. Zachariassen scoret 12 mål på sine 29 seriekamper.

Han fikk en god start på 2021-sesongen, der han scoret i de to første seriekampene, og etter tre mål i sesongens hjemmekamp mot Brann stod han med fem mål på de første fem kampene.

### Ferencváros

Den 15. juli 2021 skrev han under for den ungarske klubben Ferencvárosi TC.

Han var med å vinne ‘the Double’ ved å vinne serie og cupfinalen i 2022. I cupfinalen scoret Zachariassen det viktige førstemålet i 1. omgang, i en kamp de til slutt vant 3-0.

### Landslaget

Den 26. mai 2021 ble han tatt ut i sin første landslagstropp for Norge i kampene mot Luxembourg (2. juni) og Hellas (6. juni).

Den 6. juni 2021 fikk han sin første landskamp for Norge mot Hellas.

Referanser
----------

1. ↑  Kristoffer Zachariassen fotball.no
2. ↑  Solgt til Ferencvaros
3. ↑  Gólerős norvég válogatott középpályás érkezett
4. ↑  Magnus Wikan (16. oktober 2018). «Fra dette guttelaget kom det flere toppspillere. Den beste av dem spiller ikke fotball lenger.». Aftenposten. Besøkt 7. desember 2019.
5. ↑  SA.no - *Zachariassen klar for Sarpsborg 08*, besøkt 21. mai 2021.
6. ↑  Norges fotballforbund - *Kampreferat av Sarpsborg 08 - Sogndal - 02.04.2017*, besøkt 21. mai 2021.
7. ↑  Zachariassen klar for Rosenborg
8. ↑  Åpnet med poengdeling
9. ↑  Storseier etter 14 magiske minutter
10. ↑  Norges fotballforbund - *Kampreferat av Rosenborg - Brann - 20.05.2021*, besøkt 21. mai 2021.
11. ↑  TV2.no - *Vilt drama på Lerkendal: Zachariassen-hat trick senket Brann*, besøkt 21. mai 2021.
12. ↑  Solgt til Ferencvaros
13. ↑  Gólerős norvég válogatott középpályás érkezett
14. ↑  Norges tropp til kampene mot Luxembourg og Hellas
15. ↑  Tatt ut på landslaget
16. ↑  Strandberg scoret da Norge tapte

Eksterne lenker
---------------

* (en) Kristoffer Zachariassen – UEFA Rediger på Wikidata

* (en) Kristoffer Zachariassen – Transfermarkt Rediger på Wikidata

* (en) Kristoffer Zachariassen – Soccerway Rediger på Wikidata

* (en) Kristoffer Zachariassen – EU-Football.info Rediger på Wikidata

* (no) Kristoffer Zachariassen – Norges Fotballforbund Rediger på Wikidata

* (en) Kristoffer Zachariassen – FBref Rediger på Wikidata
* (no) Offisiell statistikk for Rosenborg Ballklub Kristoffer Zachariassen